Comisia de Afaceri Europene a discutat cu miniștrii de externe din statele membre despre politica de extindere a uniunii.
Comisia de Muncă și Afaceri Sociale a dezbătut problema cardului european pentru persoanele cu dizabilități, un document care ar putea oferi un mai bun acces persoanelor cu dizabilități la anumite facilități pe întreg teritoriul Uniunii Europene.
Comisia de Agricultură și cea de Transport au discutat din nou problema transportului animalelor vii. În mod concret, europarlamentarii s-au concentrat pe o mai bună protecție oferită animalelor, fără a îngrădi însă prea mult transportatorii.
Întreg Parlamentul se pregătește de alegerile europene. Așadar, în toată această perioadă au loc diverse evenimente, în mod special de conștientizare a importanței prezenței la vot a cetățenilor europeni.